OzLabs/hebrew-wiki-articles huggingface dataset:
GJ 3379

GJ 3379 הוא הכוכב הקרוב ביותר בקבוצת הכוכבים אוריון, הוא ממוקם במרחק של 16.8 שנות אור מכדור הארץ.

הכוכב הוא ננס אדום בעל סיווג ספקטרלי של M3.5V. בבהירות נראית של הכוכב היא 11.33 ובהירותו המוחלטת היא 12.68, עקב בהירותו הנמוכה, לא ניתן לראות את הכוכב בעין בלתי מזוינת מכדור הארץ.

הכוכב ממוקם בחלקה העליון השמאלי של קבוצת הכוכבים אוריון, מתחת לכוכב ביטלג'וז. המהירות הרדיאלית של הכוכב היא 30.0+ קילומטר לשנייה.

ישנן השערות אשר קובעות כי בעבר הכוכב היה ממוקם קרוב יותר למערכת השמש. לפי השערות אלה, הכוכב היה במרחק מינימלי של 4.30 שנות אור (1.32 פארסק) לפני 163,000±3,000 שנה.
==קישורים חיצוניים==
* 

קטגוריה:ננסים אדומים
קטגוריה:קבוצת הכוכבים אוריון
קטגוריה:קטלוג גליזה
פלד (ראפר)

איתי פלד (נולד ב-3 בדצמבר 1986), ידוע בשם הבמה פלד, הוא זמר וראפר ישראלי. 

== ביוגרפיה ==
איתי פלד נולד וגדל בשכונת עופר שבמושבה מנחמיה, בן זקונים לחמישה אחים.

פלד החל את דרכו במוזיקה בשנת 2004, כאשר הצטרף אל ההרכב פי.אר. טרופרז והקליט יחד עם ההרכב את השיר "תל אביב על הכוונת", אשר לימים הופיע באלבומם של הפי. אר. טרופרז, "מתוך הזוהמה".<ref></ref>

עם התפרקות הלהקה, חברו פלד ואורטגה לצמד, תוך שהחלו להופיע על במות שונות ולהקליט את אלבום הבכורה שלהם, "ממשיכים לבעוט", שיצא בשנת 2007 בלייבל היי פייבר, אשר מורכב מיוצאי ההרכב פרברים רפיוג'יז. במהלך העבודה על אלבומם השני, החליטו פלד ואורטגה לצאת אל דרכים עצמאיות ולגנוז את האלבום. בשנת 2010, ביוזמת המפיק אורי שוחט, פורסם האלבום, בשם "משלוח מיוחד", להורדה באינטרנט וגרף שבחים רבים.

בד בבד הוציא פלד לאור סינגלים כמו "מוגז עדין", "מזומנים" ו"שש רגל, שבע רגל", רמיקס לשירו של ליל ויין. בשנת 2012 הוציא את אלבום הסולו הראשון שלו, ח.ר.ק.ו.ת, שכלל את הלהיט "באסים בבגאז'". האלבום הופק על ידי אורי שוחט ומיכאל כהן מהצמד כהן@מושון. באלבום אירח פלד את יוסי פיין, אסתר רדא ומוקי.

בשנת 2013 חבר פלד אל ההרכב הדג נחש בשיר "הכל יסתדר", באלבומם זמן להתעורר.

לאחר שאירחו זה את זה בהופעותיהם, יצרו ב־2014 פלד, אורטגה, כהן@מושון ואקסום את ההרכב "ק.ב.י.נ.ט", והוציאו יחדיו שלושה שירים וקליפים: "ק.ב.י.נ.ט", "הנה זה בא" ו"סייפר".

במרץ 2016 הוציא פלד את אלבום הסולו השני שלו, "הכל עליי", שאותו הפיקו אורי שוחט ומיכאל כהן, בדומה לאלבומו הקודם. האלבום יצא בלייבל היי פייבר הפקות, ומתארחים בו יוסי פיין, מיכאל כהן, הוד מושונוב, וגיטריסט להקת בצפר מתן כהן.

באפריל 2016 חבר פלד פעם נוספת אל הדג נחש בשיר "לא מה שיפיל אותי", באלבומם "שותפים בעם".

במרץ 2018 הוציא פלד את אלבום הסולו השלישי שלו, "סבבה 5". מתוך האלבום הסינגלים "זה לא מעניין אותי" ו"מה אני נראה לך", שזכו להצלחה רבה.

ביולי 2020 הוציא את אלבום הסולו הרביעי שלו, "חרבות בפיתה".

במאי 2022 שר את השיר האליפות של מכבי חיפה לעונת 2021/2022. באותה השנה, הוציא אלבום הופעה בשם "בא בלייב".

בפברואר 2023 יצא אלבומו החמישי, Tate We Made It. השיר "עזבת ת'בית" מתוך האלבום, שיתוף הפעולה של פלד עם נסטיה רוד זכה להצלחה במצעדי הפזמונים. באותה שנה שיחק בסרט "העיר הזאת" בתור אסיר הסוחר בשעונים גנובים. ב-1 באוגוסט הוציא את הסינגל "אי אפשר לשקר את הלב" עם הדג נחש ולאה שבת. במרץ 24 הוציא את השיר "שעטנז על הכיכר" ביחד עם הזמר איזי (ארז שרון). 

== דיסקוגרפיה ==
=== אלבומי אולפן ===
* 2012: ח.ר.ק.ו.ת
* 2016: הכל עליי
* 2018: סבבה 5
* 2020: חרבות בפיתה
* 2023: Tate We Made It

===אלבומי הופעה===
* 2022: בא בלייב

=== אלבומים בהרכבים ===
* 2005: מתוך הזוהמה <small>(בהרכב פי.אר. טרופרז)</small>
* 2007: ממשיכים לבעוט <small>(בהרכב פלד ואורטגה)</small>
* 2010: משלוח מיוחד <small>(בהרכב פלד ואורטגה)</small>

== קישורים חיצוניים ==

* 

* 
* 
* 
* 
* 
* 

== הערות שוליים ==

קטגוריה:זמרים ישראלים
קטגוריה:ראפרים ישראלים
קטגוריה:אמנים ישראלים הידועים בשם במה
קטגוריה:ראפרים יהודים
קטגוריה:מנחמיה: אישים
קטגוריה:ישראלים שנולדו ב-1986
דיטריך מאטשיץ

דיטריך מאטשיץ (באנגלית: Dietrich Mateschitz; 20 במאי 1944 – 22 באוקטובר 2022) היה איש עסקים אוסטרי, אחד ממייסדי חברת רד בול, בעל 49% ממניות החברה. במשך שנים רבות היה לאדם העשיר באוסטריה ובעת פטירתו הוערך הונו בלמעלה מ-20 מיליארד דולר. מאשטיץ היה בעליהן של שתי קבוצות מרוצים בפורמולה 1, קבוצת מרוצים בסבב הנאסקר ומספר קבוצות כדורגל.

==ביוגרפיה==
מאטשיץ נולד במדינת שטיריה, אוסטריה למשפחה ממוצא קרואטי. שני הוריו היו מורים בבית ספר יסודי, אך נפרדו כשהיה ילד צעיר. הוא למד לתואר ראשון בשיווק באוניברסיטה לכלכלה בווינה, תואר אותו סיים רק לאחר עשר שנים.

== קריירה ==
לאחר שעסק במספר עבודות התמנה מאטשיץ למנהל שיווק בינלאומי בחברת בלנדקס וקידם מכירות של משחת שיניים. בזמן נסיעת עבודה לתאילנד נתקל במשקה אנרגיה בשם Krating Daeng שזכה לפופולריות. בשנת 1983 הוא התפטר מהעבודה, השקיע 500 אלף דולר ביחד עם בעל חברת משקאות בתאילנד, קאליאו יובידיה והקים את רד בול. מאטשיץ לקח 49 אחוז מהחברה החדשה. שותפו התאילנדי לקח 49 אחוז גם הוא, ועוד שני אחוזים הובטחו לבנו של השותף. בשנת 1987 הוחל בשיווק המשקה באוסטריה ובגרמניה. ההצלחה הייתה מהירה ותוך פחות מארבע שנים הגיע היקף המכירות לכ-1.3 מיליארד דולר.

עיקר ההצלחה של המותג מיוחסת לשיטות השיווק הלא שגרתיות בהן נקט מאטשיץ - במקום התמקדות בפרסום המוני בחר לקיים אירועי ענק הכוללים מסיבות תחרויות ספורט אקסטרים ותחרויות היתוליות.

כחלק מהרצון לשלב בין ספורט מהיר ובין יוקרה וחשיפה רכש מאטשיץ בשנת 2004 את קבוצת מרוצי הפורמולה 1 של חברת פורד ושינה את שמה לרד בול רייסינג. שנה לאחר מכן הקים ביחד עם נהג העבר האוסטרי גרהרד ברגר את קבוצת טורו רוסו, המתחרה גם היא באליפות (בשנת 2019 שינתה הקבוצה את שמה לאלפאטאורי). במהלך השנים השקיעה החברה מאות מילוני דולרים בקבוצות, אך הדבר השתלם בשל החשיפה הרבה לה זכתה במהלך שידורי המרוצים ברחבי העולם. בנוסף, מחזיקה החברה קבוצת מרוצים המתחרה בסבב הנאסקר בארצות הברית. בשנת 2004 רכשה רד בול את מסלול המרוצים A1 באוסטריה ולאחר תקופה ארוכה של בנייה פתחה את המסלול מחדש בשנת 2011 כרד בול רינג המארח מדי שנה את סבב הפורמולה 1 והפורמולה 3. במקביל, רכש מאטשיץ את טירת שלוס גבלהופן הסמוכה למסלול, המשמשת כמלון בו נוהגות להתארח הקבוצות המתחרות בסבב.

כחלק מאותה אסטרטגיה שיווקית, רכשה החברה מספר קבוצות כדורגל ביניהן רד בול זלצבורג האוסטרית, רד בול לייפציג הגרמנית, רד בול ניו יורק האמריקנית, רד בול ברזיל הברזילאית ובשנים 2008–2014 הייתה בבעלותה גם קבוצת רד בול גאנה. בבעלותו גם מועדון הוקי קרח, רד בול מינכן. מאטשיץ עצמו לא התערב בקבוצות בצורה ישירה ומינה אנשי מקצוע בעלי רקורד מהתחום לשם כך, אך היה מעורב בהחלטות על קביעת סגל השחקנים והמאמנים.

==חיים אישיים==
מאטשיץ היה ידוע בחיבתו האישית לספורט אקסטרים - הוא החזיק במטוס דאסולט פלקון 900 ובמטוס פייפר סופר-קאב אותם נהג להטיס, הוא החזיק באוסף היסטורי של מטוסים, הוא היה ידוע בחיבתו לרכיבה פרועה על אופנועים, ובעל מכוניות פורמולה 1 ומכוניות ואופנועי מרוץ.

מאטשיץ קנה את האי לואקלה שבאיי פיג'י המשמש כאתר חופשות לעשירים, ובו הוא נהג לבלות את חופשותיו.

מאטשיץ לא התחתן, אך היה בקשר רומנטי עם אניטה גרהרדטר, מורה במקצועה. לשניים נולד בן, מארק מאטשיץ. לאחר מותו של האב, ירש בהן את אחזקותיו בחברת רד בול.

נפטר ב-22 באוקטובר 2022 לאחר מאבק במחלת הסרטן.

==קישורים חיצוניים==

==הערות שוליים==

קטגוריה:מיליארדרים אוסטרים
קטגוריה:רד בול
קטגוריה:פורמולה 1: בעלי קבוצות
קטגוריה:בעלי קבוצות כדורגל
קטגוריה:אנשי עסקים
קטגוריה:אוסטרים שנולדו ב-1944
קטגוריה:אוסטרים שנפטרו ב-2022
יוראי קוצקה

יוּרַאִי קוּצְקָה (בסלובקית: Juraj Kucka, נולד ב-26 בפברואר 1987) הוא כדורגלן סלובקי המשחק בסלובן ברטיסלאבה ובנבחרת סלובקיה בעמדת הקשר האחורי.

==קריירת מועדונים==
קוצקה התחיל את הקריירה שלו בקבוצת פודברזובה במדיה שיחק שנתיים עד שעבר בגיל 20 למ.פ.ק. רוז'ומברוק. קוצקה ערך את הופעת הבכורה שלו ברוז'ומברוק ב-11 במרץ 2007. בינואר חתם ל-3 שנים בספרטה פראג הצ'כית ובכך התאחד עם מיכל בילאק שאימן אותו בעבר ברוז'ומברוק.

ב-6 בינואר 2011 חתם ל-4 וחצי שנים בגנואה מהסרייה א' תמורת 3.55 מיליון אירו. כעבור 6 ימים ערך את הופעת הבכורה שלו במועדון במשחק קופה איטליה נגד אינטר מילאנו. ב-6 בפברואר 2011 נבחר לאיש המשחק במשחק הליגה נגד מילאן שנגמר בתיקו 1-1. ב-31 באוגוסט 2011 נסגרה עסקת העברתם של 50% מכרטיס השחקן של קוצקה לאינטר מילאנו תמורת 8 מיליון אירו, אך הוא הושאל בחזרה לגנואה עד לסיום העונה. ב-18 בספטמבר 2011 הבקיע את שער הבכורה שלו במועדון בניצחון 1–2 נגד לאציו. בסיום העונה קנתה גנואה בחזרה את החצי השני של כרטיס השחקן שלו ובכך החזירה לעצמה את השליטה בכרטיס השחקן שלו.

ב-28 באוגוסט 2015 חתם במילאן תמורת 4 מיליון אירו. ב-29 באוגוסט 2015 ערך את הופעת הבכורה שלו במילאן בניצחון 1–2 נגד אמפולי. ב-9 בינואר 2016 הבקיע את שער הבכורה שלו עבור מילאן בתיקו 1-1 נגד רומא. ב-7 ביולי 2017 חתם לשלוש שנים בטרבזונספור עבור 6 מיליון אירו.

==קריירה בינלאומית==
קוצקה ערך את הופעת הבכורה שלו בנבחרת סלובקיה במשחק ידידות נגד שנערך ב-19 בנובמבר 2008. קוצקה אמנם לא רשם דקות משחק במסגרת מוקדמות מונדיאל 2010, אך הוא נכלל בסגל הנבחרת לקראת גמר המפעל. במונדיאל שותף קוצקה ב-3 משחקים מתוך 4 של הנבחרת. ב-10 באוגוסט 2011 הבקיע את שער הבכורה שלו בנבחרת בניצחון 2–1 נגד . נכלל בסגל נבחרת סלובקיה ליורו 2016, 2020 ו-2024.<ref></ref>

==תארים==
; ספרטה פראג
*ליגת העל הצ'כית: 
*הסופר קאפ הצ'כי: 

;מילאן
*הסופר קאפ האיטלקי: 

; סלובן ברטיסלאבה
*אליפות סלובקיה: 
==קישורים חיצוניים==

* 

==הערות שוליים==

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:כדורגלני פודברזובה
קטגוריה:כדורגלני מ.פ.ק. רוז'ומברוק
קטגוריה:כדורגלני ספרטה פראג
קטגוריה:כדורגלני גנואה
קטגוריה:כדורגלני מילאן
קטגוריה:כדורגלני טרבזונספור
קטגוריה:כדורגלני פארמה
קטגוריה:כדורגלני סלובן ברטיסלאבה
קטגוריה:כדורגלני נבחרת סלובקיה
קטגוריה:כדורגלני מונדיאל 2010
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:כדורגלני ווטפורד
קטגוריה:סלובקים שנולדו ב-1987
מיקל סן חוסה

מיקל סן חוסה דומינגס (בספרדית: Mikel San José Domínguez; נולד ב-30 במאי 1989) הוא כדורגלן עבר ספרדי המשחק בעמדת הקשר האחורי והבלם.

==קריירת מועדונים==
סן חוסה הצטרף בגיל 16 למחלקת הנוער של אתלטיק בילבאו. באוגוסט חתם על חוזה ל-3 שנים בליברפול מהפרמייר ליג. באוגוסט הושאל לאתלטיק בילבאו עד לסיום העונה. ב-17 בספטמבר 2009 ערך את הופעת הבכורה שלו בקבוצה הבוגרת של המועדון במשחק בו ניצחה בילבאו 0-3 את אוסטריה וינה במסגרת שלב הבתים של הליגה האירופית. את העונה התחיל סן חוסה על הספסל והתקשה לקבל דקות משחק ורק ב-8 בנובמבר 2009 ערך את הופעת הבכורה שלו בליגה הספרדית. במהלך העונה השתנה מעמדו וסן חוסה תפס מקום בהרכב של הקבוצה. ב-19 במאי 2010 חתם על חוזה חדש בבילבאו ל-5 עונות.

ב-5 בדצמבר 2010 סחט פנדל שהוביל לשער הראשון בניצחון של בילבאו 0-2 נגד ריאל סוסיאדד בדרבי של חבל הבסקים. בעונת הגיע עם המועדון לגמר הליגה האירופית ולגמר גביע המלך הספרדי אך בשניהם בילבאו הפסידה. ב-16 בספטמבר 2013 הבקיע את השער הראשון אי פעם באצטדיון סן ממס החדש במשחק בו ניצחה בילבאו 2-3 את סלטה ויגו. סן חוסה הבקיע את השער הראשון בניצחון 0-4 נגד ברצלונה במסגרת הסופר קאפ הספרדי שהיה גם התואר הראשון של השחקן.

ביולי 2020 אתלטיק אישרה כי חוזהו של סן חוסה לא יוארך לאחר קיץ 2020 וסן חוסה עזב את המועדון לאחר למעלה מעשור. 

ב-21 בספטמבר 2020 חתם סן חוסה בבירמינגהאם סיטי לשנתיים.

בקיץ 2021, סן חוסה חתם באמורבייטה.

==קריירה בינלאומית==
סן חוסה זכה עם נבחרת הנוער באליפות אירופה בכדורגל עד גיל 19 - 2007 ועם הנבחרת הצעירה באליפות אירופה בכדורגל עד גיל 21 - 2011. ב-4 בספטמבר 2014 ערך את הופעת הבכורה שלו בנבחרת ספרד בהפסד 1-0 ל. סן חוסה נכלל בסגל הנבחרת לקראת יורו 2016.

==תארים==
; אתלטיק בילבאו
*הסופר קאפ הספרדי: 2015

; נבחרות ספרד
*אליפות אירופה בכדורגל עד גיל 19: 2007
*אליפות אירופה בכדורגל עד גיל 21: 2011

==קישורים חיצוניים==

* [http://www.athletic-club.eus/en/players/870/sanjose.html פרופיל השחקן] באתר אתלטיק בילבאו

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:קשרי כדורגל ספרדים
קטגוריה:פמפלונה: כדורגלנים
קטגוריה:כדורגלני ליברפול
קטגוריה:כדורגלני אתלטיק בילבאו
קטגוריה:כדורגלני ברמינגהאם סיטי
קטגוריה:כדורגלני נבחרת ספרד
קטגוריה:כדורגלני יורו 2016
קטגוריה:ספורטאים ספרדים באנגליה
קטגוריה:ספרדים שנולדו ב-1989
מונטגיו (אי, באחה קליפורניה)

האי מונטגיו (בספרדית: Isla Montague) הוא אי בשפך של הנהר קולורדו במועצה האזורית מקסיקלי, במדינת באחה קליפורניה מקסיקו, והוא חלק מהדלתה של הקולורדו וחלק מאזור גאולוגי נרחב יותר הקרוי שקע סלטון. אורכו המקסימלי 32 קילומטרים.

ההפרש בין הגאות לשפל באזור הדלתה של הקולורדו הוא בין הגדולים בעולם, עד עשרה מטרים. ובשיא הגאות, האי מונטגיו מוצף לגמרי. אף שהאיים בדלתה השתנו מאוד במהלך השנים מופיע האי במפה משנת 1873.

==אקולוגיה==
האקלים באזור האי חם מאוד וצחיח, כשממוצע המשקעים בשנה הוא 60 מילימטרים. האקולוגיה של האי מונטגיו עברה שינויים רדיקליים יחד עם אזור הדלתה של הקולורדו, שהאי הוא חלק ממנו, בשל הטיית מי הנהר והשימוש במימיו במעלה הזרם. המים היחידים המגיעים לדלתה, למעט שיטפונות מדי פעם, הם שפכים מחקלאות.

ידוע על לפחות שבעה מינים של עופות מים המקננים באי מונטגיו. האי הוא אחת משתי מושבות קינון פעילות של שחפית אלגנטית (Thalasseus elegans) במקסיקו. במהלך מחקר בן שנתיים, התברר כי רבים מהקנים נהרסים בהצפות מהגאות, אבל לעומת זאת רק קנים מועטים נפלו קורבן לטריפה. התגובה של העופות המקננים על האי מונטגיו לאירועי אל ניניו הייתה דרמטית כשמושבות של סולה לבנת-בטן (Sula leucogaster) התחלפו במושבות של סולה כחולת-רגל (Sula nebouxii) וגידול במספר העופות המקננים של שחפית גמדית אמריקנית (Sternula antillarum), שחפית אלגנטית ושחפית מלכותית (Thalasseus maximus), כמו גם גזרן אמריקני (Rynchops niger).

האי מונטגיו הוא אחד המקומות הבודדים שבהם ניתן למצוא את צדפת הדלתה של הקולורדו Mulinia coloradoensis, מין בסיכון של צדפה. מין זה היה פעם נפוץ מאוד בשפך הנהר קולורדו, אבל כיום קיים במעט מקומות מבודדים. הצטמצמות האוכלוסייה של הצדפה מוסברת בעליית מליחות המים בשל הטיית המים והשימוש בהם במעלה נהר הקולורדו.

==משאבי אנרגיה==
בשנת 1981 גילתה Pemex, חברת הנפט הלאומית של מקסיקו, גז טבעי, וגרמה בכך למבול של בקשות לזיכיונות של חיפושי גז ונפט בעיר יומה שבמדינת אריזונה הסמוכה. האזור נחקר במטרה לבדוק שימוש בכוח הגאות והשפל ליצירת חשמל.

==הערות שוליים==

קטגוריה:נהר הקולורדו
קטגוריה:איים באוקיינוס השקט
קטגוריה:מקסיקו: איים
קטגוריה:איים לא מיושבים
אליסבטה בגריאנה

אליסבטה בגריאנה, לפני 1945
אליסבטה בַּגְרִיאנָה (; 16 באפריל 1893, סופיה, ממלכת בולגריה – 23 במרץ 1991, סופיה, בולגריה; נולדה אליזווטה ליובומירובה בלצ'בה, בבולגרית&#x3A; <span lang="bg">Елисавета Любомирова Белчева</span>), הייתה משוררת בולגרית, אשר יחד עם דורה גאבה נחשבת אחת מחלוצות הספרות הבולגרית הנכתבת בידי נשים.

== ביוגרפיה ==
את שיריה הראשונים חיברה בגריאנה בשנים 1907–1908, בעת שחיה עם משפחתה בעיר וליקו טרנובו.  טרם מלאו לה 20, שימשה בגריאנה בהוראה בכפר בשם אפטאני, בשנים 1910–1911.  לאחר מכן החלה ללמוד פילולוגיה סלאבית באוניברסיטת סופיה.  שניים משיריה -- "למה" (Защо) ו"שיר לילה" (Вечерна песен) -- פורסמו לראשונה בשנת 1915, בכתב העת "הגות עכשווית" (Съвременна мисъл). 

לאחר מלחמת העולם הראשונה השתלבה בגריאנה בחיי הספרות הבולגרית, בתקופת שינוי בשירה הבולגרית.  החל משנת 1921 השתתפה בכתבי העת "חדשות לאשה" (Вестник на жената), "מודרנה" (Съвременник), ואחרים.

בשנת 1927 פרסמה ספר שירה ראשון, בשם "הנצחי והקדוש" (Вечната и святата), וזכתה להכרה מצד הממסד הספרותי.  כמו כן החלה לחבר סיפורת לילדים.  במהלך חייה ערכה מספר כתבי עת שונים.

שירתה מתאפיינת בישירות, רגישות, ורצינות.  בשיר "הבאר" (Кладенецът) היא מתארת איך כילדה קטנה חפרה באר אל מעיין השירה בנשמתה.  בשיר "הנצחי" היא מהרהרת בגופת אֵם מתה.

יצירתה תורגמה ללמעלה מ-30 שפות, אך כמעט שלא תורגמה לעברית.  בשנת 2002 תרגם אריה סתיו את שירה "לא, לא, אינני פנלופה" ופרסמו בכתב העת "נתיב" בעריכתו.
בשנים 1943, 1944 ו-1945 הייתה מועמדת לפרס נובל לספרות. בשנת 1969 זכתה במדליית זהב מאגודת המשוררים הלאומית ברומא.

בגריאנה הייתה מיודדת עם פטר רוסב, אביה של הפוליטיקאית הברזילאית (ולימים נשיאת ברזיל) דילמה רוסף.

== קישורים חיצוניים ==

לוח זיכרון בבנין שבו התגוררה בגריאנה משנת 1957 עד מותה, ברחוב נאופיט רילסקי, בסופיה.
* "[http://www.acpr.org.il/nativ/articles/2002_3_bagriana.pdf לא, לא, אינני פנלופה]" - שיר מאת בגריאנה בתרגום אריה סתיו, פורסם בכתב העת "נתיב", גיליון 86, מאי 2002.

==הערות שוליים==

קטגוריה:ילידות 1893
קטגוריה:אמנים שעל שמם כוכב לכת מינורי
קטגוריה:משוררות בולגריות
קטגוריה:אישים הקבורים בבית הקברות המרכזי בסופיה
קטגוריה:סופיה: אישים
קטגוריה:נפטרות ב-1991
משולש הס

משולש הס ב-2012
משולש הס הוא אריח משולש המשובץ במדרכה בניו יורק בשכונת ווסט וילג' בפינה של השדרה השביעית ורחוב כריסטופר. באריח כתוב "Property of the Hess Estate which has never been dedicated for public purposes" ("רכוש של נכסי הס, אשר מעולם לא יועד למטרות ציבוריות"). האריח הוא משולש שווה-שוקיים שאורך בסיסו כ-65 ס"מ ואורך השוק כ-70 ס"מ.

האריח הוא תוצאה של מחלוקת בין העירייה וחברת הנדל"ן של דוד הס, איש אדמות מפילדלפיה אשר היה הבעלים של Voorhis - בניין דירות של חמש קומות. ב-1910 העירייה הכריזה על הפקעה, כדי להרוס מאות מבנים באזור, על מנת להרחיב את השדרה השביעית ואת קו הרכבת התחתית. על פי העיתונאי רוס דאף ויטוק, שכתב ב־"Hartford Courant" (עיתון יומי בקונטיקט) בשנת 1928, היורשים של הס גילו שכאשר העירייה עיקלה את Voorhis, היא פספסה את הפינה הקטנה, והמשפחה הודיעה על החזקתה בה. העירייה ביקשה מהמשפחה לתרום את הפינה הקטנטנה לציבור, אך הם סירבו ושיבצו את המשולש המתריס ב-27 ביולי 1922.

ב-1938 הנכס, אשר דווח להיות החלקה הקטנה ביותר בעיר ניו יורק, נמכר לחנות הסיגרים הסמוכה Village Cigars תמורת 1,000 דולר (כ-17,000 דולר מותאמים לאינפלציה ב-2016), כ-0.3 דולר לכל סמ"ר. הבעלים החדשים השאיר את האריח במקום ונכון להיום (2016) עודנו שם.

==קישורים חיצוניים==

==הערות שוליים==

קטגוריה:ניו יורק
קטגוריה:השדרה השביעית
קטגוריה:רחוב כריסטופר
דריל מונרו

דריל מונרו (באנגלית: Darryl Monroe, נולד ב־30 בינואר 1986) הוא שחקן כדורסל אמריקאי שמשחק בעמדת הסנטר והפאוור פורוורד באניאנג דרום קוריאה

==קריירה==
מונרו התחיל את הקריירה במכללה הקהילתית סנטרל פלורידה. שנתיים לאחר מכן עבר לשחק באוניברסיטת ג'ורג' מייסון בווירג'יניה, שם גם סיים את קריירת המכללות שלו.

מונרו החל את הקריירה המקצוענית שלו באריס ליוורדן מליגת העל ההולנדית. לאחר שנה עבר לבולון סור מר מהליגה הצרפתית השנייה. ב-2011 עבר לבולוזאק מאותה הליגה. ב-2013 חתם בבאסקט מנרסה מליגת העל הספרדית. בעונת 2014–2015 עבר מונרו לשחק בקבוצת סקאליג'רה ורונה מהליגה האיטלקית השנייה. מונרו נבחר לשחקן המצטיין של הליגה, והעמיד ממוצעים של 17.7 נקודות ו־9.4 ריבאונדים למשחק.

בעונת 2015–2016 הצטרף מונרו לשורות מכבי ראשון לציון מליגת העל בכדורסל. מתחילת העונה הציג מונרו יכולת טובה כשהוא שיחק 33.6 דקות, קלע 17.3 נקודות למשחק וקלט 8.9 ריבאונדים בממוצע. רק במשחק אחד לאורך כל העונה ירד מונרו מ־10 נקודות.
מונרו הוביל את מכבי ראשון לציון לפלייאוף של ליגת העל בכדורסל, שם היא גברה על מכבי חיפה, במשחק החמישי שבו קלע מונרו 27 נקודות והוריד 13 ריבאונדים.
מונרו הוביל את מכבי ראשון לציון לאליפות ראשונה בתולדות המועדון, אחרי ניצחון על הפועל ירושלים במשחק הגמר בו הוא קלע 29 נקודות ולקח 6 ריבאונדים, מונרו נבחר לשחקן המצטיין של הגמר.

==קישורים חיצוניים==

* [http://basket.co.il/PlayerPage.asp?PlayerNumber=86&TeamId=958&cYear=2016 דף השחקן] באתר מנהלת הליגה.
* 

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת ג'ורג' מייסון
קטגוריה:כדורסלני מנרסה
קטגוריה:כדורסלני מכבי ראשון לציון
קטגוריה:כדורסלני טורק טלקום
קטגוריה:וירג'יניה: כדורסלנים
קטגוריה:אמריקאים שנולדו ב-1986
ערן בוכבינדר

ערן בוכבינדר (נולד בשנת 1974) הוא פיזיקאי תאורטי ישראלי, פרופסור בפקולטה לכימיה במכון ויצמן למדע. חבר באקדמיה הצעירה הישראלית.

==ביוגרפיה==
ערן בוכבינדר למד בתיכון כצנלסון בעיר מגוריו, כפר סבא. הוא בוגר תואר ראשון בפיזיקה ופילוסופיה במסגרת התוכנית החד-תחומית לתלמידים מצטיינים ע"ש עדי לאוטמן באוניברסיטת תל אביב ובעל תואר שני ושלישי ממכון ויצמן למדע בהנחיית איתמר פרוקצ'יה. את הבתר-דוקטורט עשה במכון רקח לפיזיקה באוניברסיטה העברית.

תחומי המחקר שלו הם: פיזיקה של חומר מעובה, פיזיקה סטטיסטית, גאופיזיקה, ביופיזיקה, מכניקת מוצקים, מכניקת הרצף, פיזיקה של מערכות מורכבות, פיזיקת חומרים.

משנת 2015 חבר באקדמיה הצעירה הישראלית.

עבד במספר חברות הייטק בתחומי אלגוריתמיקה ועיבוד אותות.

נשוי למיקי ואב לארבעה.

==פרסים והוקרה==
* פרס המועצה המדעית במדעי הכימיה (2013)
* פרס קריל למדעים על תרומותיו התאורטיות להבנת הפיזיקה של מערכות מורכבות מחוץ לשיווי-משקל (2014)

==קישורים חיצוניים==

* 
* 
* של ד"ר ערן בוכבינדר

==הערות שוליים==

קטגוריה:סגל מכון ויצמן למדע: כימיה
קטגוריה:זוכי פרס קריל
קטגוריה:קצרמר אישים
קטגוריה:בוגרי תיכון כצנלסון
קטגוריה:חברי האקדמיה הצעירה הישראלית
קטגוריה:פיזיקאים ישראלים
קטגוריה:בעלי תואר דוקטור ממכון ויצמן למדע
קטגוריה:בוגרי אוניברסיטת תל אביב
קטגוריה:ישראלים שנולדו ב-1974
110 בהרקולס

110 בהרקולס הוא כוכב הסדרה הראשית בעל סיווג ספקטרלי של F6V הממוקם בקבוצת הכוכבים הרקולס במרחק של 63 שנות אור מכדור הארץ. הכוכב בעל בהירות נראית מדרגה 4.20 מה שהופך אותו לכוכב ה-17 בבהירותו בקבוצת הכוכבים הרקולס.

110 בהרקולס ממוקם בשמיים מערבה ממחצית הדרך בין α (אלפא) בנושא הנחש ואלביראו בברבור. 110 בהרקולס, יחד עם שכניו הנראים 111 בהרקולס, 112 בהרקולס, ו-113 בהרקולס ממוקם קרוב לקצה המזרחי של קבוצת הכוכבים הרקולס.

==קישורים חיצוניים==
* 

קטגוריה:כוכבי הסדרה הראשית מסוג F
קטגוריה:קבוצת הכוכבים הרקולס
אינוקנטיוס התשיעי

האפיפיור אינוקנטיוס התשיעי (בלטינית: Innocentius IX; 20 ביולי 1519 - 30 בדצמבר 1591), נולד כג'ובאני אנטוניו. היה האפיפיור בין 29 באוקטובר ל-30 בדצמבר 1591.

לפני כהונתו כאפיפיור, היה עורך דין, דיפלומט ומנהלן בכיר בזמן כהונתו של האפיפיור הקודם, גרגוריוס הארבעה עשר.

אינוקטיוס נולד בשנת 1519 בבולוניה שבאיטליה, לאחר שמשפחתו היגרה מצפון המדינה. למד משפטים באוניברסיטת בולוניה ושם קיבל תואר דוקטור במשפטים. לאחר מכן עבר לרומא ועלה בסולם הדרגות הדתי. בשנת 1560 מונה לבישוף. בשנת 1572 הפך לקרדינל.

כיהן כראש הפטריארכיה הלטינית בשנים 1572–1585.

בשנת 1591 מונה לאפיפיור, וכיהן בתפקיד זה רק כחודשיים. הוא הספיק למנות מספר קרדינלים לתפקידם ולעזור בניהול מלחמות הדת בצרפת, אך מותו לא אפשר לו לממש את תוכניותיו.

==קישורים חיצוניים==

* 
* 

קטגוריה:אפיפיורים איטלקים
קטגוריה:מלחמות הדת בצרפת
קטגוריה:אפיפיורים במאה ה-16
קטגוריה:ילידי 1519
קטגוריה:נפטרים ב-1591
בית הקברות מתקופת הברונזה המאוחרת בחוף פלמחים

בית הקברות מתקופת הברונזה המאוחרת בחוף פלמחים הוא אתר קבורה הממוקם כ-200 מטר דרומית לשפך נחל שורק אל הים התיכון, צפונית לאתר יבנה-ים.

האתר התגלה במקרה לאחר שסערה חזקה התרחשה במקום בשנת 1960, הגלים חשפו מספר קברים על קו החוף של קיבוץ פלמחים, ובמשך השנים שלאחר מכן רוחות שנשבו חשפו קברים נוספים. החוקרים שעבדו במקום הצליחו לאתר בו 23 קברים שהכילו מנחות קבורה שהעידו על קשרים עם קפריסין, התרבות המיקנית ומצרים העתיקה (חרפושיות) ושרידי נקברים. שני קברים נחשפו לראשונה על ידי אהרון קמפינסקי ושמואל ליפשיץ בשנת 1961, 13 קברים נחשפו על ידי רם גופנא ושמואל ליפשיץ בשנים 1967–1969, היתר נחשפו על ידי תושבי המקום, כשמתוכם נתגלו שישה קברים על ידי שמואל ליפשיץ ואחיו יובל ליפשיץ, תושבי הקיבוץ.

הקברים ממוקמים ברובם קרוב לקו החוף, בשטח מצומצם של כמה עשרות מטרים שתחומים בין שתי גבעות כורכר בצפון ובדרום האתר, מעט מהם נמצאו רחוקים ממנו. האדמה במקום היא אדמת כורכר (נפוצה במישור החוף הדרומי), ולכן קברים רבים כוסו במצע לבני כורכר, אולם אחד הקברים היה בנוי מאבן. חדירת גלי הים אל תוך החוף פגעה בקברים ובתכולתם במרוצת אלפי השנים שעברו מאז התקופה הכנענית.

==ראו גם==
*מבני קבורה עגולים בפלמחים

==הערות שוליים==

קטגוריה:תקופת הברונזה המאוחרת
קטגוריה:אתרים ארכאולוגיים כנעניים בארץ ישראל
קטגוריה:מישור החוף הדרומי: אתרים ארכאולוגיים
קטגוריה:פלמחים
לאו ריי

לאו רַיי (נולד ב-1950) הוא צייר, פסל, גרפיקאי ומורה לציור ישראלי.

==ביוגרפיה==
ריי נולד בווילנה שבליטא הסובייטית. כילד נמשך לציור, ולבקשתו נשלח ללמוד בתיכון לאמנויות. ריי הוא בוגר אוניברסיטת וילנה (פיזיקה תאורטית) והאקדמיה לאמנויות של וילנה (אמנות והוראת אמנות). ב-1991 עלה ריי לישראל. ריי הוא צייר, פסל, רשם ואמן קליגרפיה. הוא הציג תערוכות יחיד והשתתף בתערוכות קבוצתיות רבות במוזיאונים וגלריות בישראל ובעולם. יצירותיו מצויות באוספים ציבוריים ופרטיים ברחבי העולם, בהם: מוזיאון ישראל שבירושלים, מוזיאון העיר טלשיאי שבליטא, מוזיאון קובנה לספרות שבליטא והמוזיאון לאמנויות זאגרב שבקרואטיה. ב-2000 זכה בפרס ראשון בתחרות הבינלאומית International Small Engraving Salon שברומניה. ריי מלמד ציור וקליגרפיה בבית הספר בסיס לאמנות ותרבות משנת 1995. הוא חי ויוצר בתל אביב.

ריי מצייר בעיקר בצבעי שמן על בד והוא מרבה לצייר בני אדם ובעלי חיים. על אמנות אמר:

==תערוכות יחיד נבחרות==
* 1993 - גלריה בינט, תל אביב
* 2001 - גלריה אופאל, תל אביב
* 2006 - המוזיאון לאמנות ישראלית, רמת גן
* 2010 - גלריית רחוב יוחנן הקדוש, וילנה, ליטא
* 2010 - גלריה חזי כהן, תל אביב
* 2011 - בית האמנים תל אביב, תל אביב
* 2014 - המוזיאון לאמנות ישראלית, רמת גן
* 2016 - הציור האינסופי, קלייפדה, ליטא
* 2017 - הציור האינסופי, מוזיאון לאומנות של אוניברסיטת סנט לוים, ארצות הברית
* 2017 - קולאז'ים, גלריה חזי כהן, תל אביב
* 2017 - הציור האינסופי מקוטע, בסיס לאומנות ותרבות, הרצליה
* 2018 - אורצל, מרכז גוטסמן לתחריט, כברי

==קישורים חיצוניים==

* 
* [https://www.youtube.com/watch?v=mEDtRW1MIjI ריי מסביר על עבודתו בסרט וידאו קצר] ב-YouTube
* [http://www.basis.org.il/%D7%91%D7%99%D7%AA-%D7%A1%D7%A4%D7%A8/%D7%9E%D7%A8%D7%A6%D7%99%D7%9D/%D7%9C%D7%90%D7%95-%D7%A8%D7%99%D7%99 לאו ריי] באתר בית הספר בסיס לאמנות ותרבות
* דורון בראונשטיין, [https://chaitarbut.wordpress.com/2019/02/25/%D7%9C%D7%90%D7%95-%D7%A8%D7%99%D7%99-%D7%96%D7%94-%D7%9B%D7%9C-%D7%9B%D7%9A-%D7%A7%D7%A9%D7%94-%D7%9C%D7%94%D7%92%D7%99%D7%93-%D7%9E%D7%94-%D7%96%D7%94-%D7%90%D7%9E%D7%A0%D7%95%D7%AA-%D7%96%D7%94/ לאו ריי: "זה כל כך קשה להגיד מה זה אמנות. זה כמו להסביר מה זה קר ומה זה חם…"], ריאיון לבלוג "חי תרבות"
* 

קטגוריה:ציירים ישראלים
קטגוריה:פסלים ישראלים
קטגוריה:גרפיקאים ישראלים
קטגוריה:מורים לציור בישראל
קטגוריה:עולים בשנות ה-1990
קטגוריה:ישראלים שנולדו ב-1950
עוזיה צדוק

עוזיה צדוק (נולד בכ"ה באדר ה'תשס"ב, 8 במרץ 2002) הוא זמר ישראלי. זוכה העונה השלישית של תוכנית המציאות בית ספר למוסיקה.

==ביוגרפיה==

צדוק נולד ומתגורר ביישוב אבני חפץ שבשומרון. שמיני מבין 11 ילדים. למד בבית הספר ברקאי נווה מנחם שבקרני שומרון. את דרכו המוזיקלית החל בגיל אחת עשרה כאשר הוציא עם להקת ה"יאמאן סטייל" את הקאבר ל"יא מאמא" בהפקתו של יקיר ונה.

לאחר פרסומו לראשונה הוצג על ידי FDD פרודקשיין והמפיק דוד פדידה לקחו תחת חסותו והוציא איתו ב-2014 את האלבום הראשון "שומר ישראל" ובו 11 שירים, הבולטים שבהם: "כוכב מאיר" – על הרב עובדיה יוסף, שיר הנושא "שומר ישראל", שהולחן לשלושת הנערים החטופים, ו"הכל זה לטובה". האלבום זכה להצלחה רבה, ובמצעד שנתי של רדיו קול ברמה הוכתר כזמר השנה.

ב-2015 השתתף בתוכנית הריאליטי "בית הספר למוסיקה" ובלט עם ביצועיו לשירים "צל עץ תמר", "יא מאמא", "כשאת עצובה" ו"כשהלב בוכה", וזכה במקום הראשון. לאחר התוכנית הוציא שני סינגלים מהאלבום השני, "פסגות חייך", שכתב והלחין דורון מדלי, ו"תודה" שכתב והלחין איציק דדיה. הסינגל "פסגות חייך" קיבל את המקום הראשון במצעד ההשמעות הארצי.

ב-2016 הוציא אלבום DVD מתוך מופע ייחודי שנערך ברידינג 3 תל אביב.

ב-2018 הוציא שיר בשם "שיר ימיך".

ב-2019 סיים את הקשר המקצועי עם המפיק דוד פדידה והחל לעבוד עם המפיק יקיר ונה, אשר פרסם אותו לראשונה בשנת 2013.

באוקטובר 2020 הוציא את השיר "כנס ללב".

החל משנת הלימודים תשפ"א למד בישיבת ההסדר קרני שומרון ובאפריל 2022 התגייס לצה"ל. 

בשנת תשפ"ד עוזיה התחיל ללמוד בישיבת ההסדר חיבורים עפולה 

==דיסקוגרפיה==
 

==קישורים חיצוניים==

* הודיה כריש–חזוני, [http://www.nrg.co.il/online/47/ART2/746/183.html צולם ביום חו"ל: עוזיה רוצה לכבוש את העולם], באתר nrg
* .
* [https://www.youtube.com/watch?v=TCMUVwAMKK0 בוקר ספורט עם עוזיה צדוק], באתר YouTube
* [https://www.youtube.com/watch?v=-hMQRQz2xOc ראיון בערוץ 20 I עוזיה צדוק I חנוכה 2014 I נקודה של אור] באתר YouTube
* 
* [http://meirkids.co.il/Blog/Show?Idx=5968459 הזמיר מאבני חפץ], באתר ערוץ מאיר לילדים

==הערות שוליים==

קטגוריה:אמני FDD
קטגוריה:משתתפי בית ספר למוסיקה (תוכנית טלוויזיה)
קטגוריה:זוכים בתוכניות מציאות ישראליות
קטגוריה:זמרים השרים בעברית
קטגוריה:זמרים חסידיים ישראלים
קטגוריה:ילדי פלא ישראלים במוזיקה
קטגוריה:זמרים חסידיים
קטגוריה:מתנחלים
קטגוריה:מועצה אזורית שומרון: אישים
קטגוריה:בוגרי ישיבת ההסדר קרני שומרון
קטגוריה:ישראלים שנולדו ב-2002
קווין פאלמר

קווין פאלמר (באנגלית: Kevin Palmer נולד ב-21 ביוני 1987) הוא שחקן כדורסל אמריקאי ששיחק בעבר בליגת העל היוונית בכדורסל ובליגת העל בכדורסל.

== קריירה ==
פאלמר החל את הקריירה שלו בססיל קולג'. לאחר שהוביל את הקבוצה עם 18 נקודות למשחק ו -80% קליעה מחוץ לשדה (שלשה) ב-2007 החליט פאלמר לעבור למכללת טקסס A & M בקורפוס קריסטי.

במהלך שנת הלימודים האחרונה שלו עם טקסס A & M קורפוס קריסטי הגיע פאלמר לממוצע של 19.7 נקודות למשחק, 5.4 ריבאונדים למשחק, ו-2.4 חטיפות למשחק. לאחר שנה זו הוא החליט שליגת המכללות הספיקה לו ונרשים לאוסטין ספרס אשר בליגת הפיתוח של ה-NBA.

ב-15 ביולי 2013 פאלמר חתם לשתי עונות בהפועל אילת לאחר ששיחק עבור קאו דראמאס במהלך עונת 2012-13.
ב-6 ביוני 2015, פאלמר חידש את חוזהו וחתם עליו שנית בהפועל אילת, לאחר שחזה בעונה טובה יחסית עם הצוות ובמשחק בכלל. בסופו של דבר פאלמר חזר בו מחתימתו ועבר למכבי ראשון לציון איתה זכה ב-9 ביוני 2016 באליפות המדינה.

==קישורים חיצוניים==

==הערות שוליים==

קטגוריה:כדורסלני הפועל אילת
קטגוריה:כדורסלני מכבי ראשון לציון
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוסטין ספרס
קטגוריה:מרילנד: כדורסלנים
קטגוריה:בוגרי אוניברסיטת טקסס A&M
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1987
מישו דולגרו

מישו דולגרו (ברומנית: Mișu Dulgheru; 16 בינואר 1909 – 11 באפריל 2002) היה פעיל קומוניסטי ואיש ביטחון יהודי-רומני, קולונל בסקוריטטה, שהוביל בשנות הטרור הסטליניסטי ברומניה חקירות בעלות תהודה רבה, כמו חקירת לוקרציו פטרשקנו.

מישו דולגרו, בשם המלא "מיכאיל דולגרו", נולד בשם מויסה דולברגר (Moise Dulberger) בטקוץ', כבנם של הסוחרים היהודים סאקה ואולגה דולברגר. הוא סיים בית ספר תיכון מסחרי במינכן, גרמניה והחל מ-1927 עבד בבנק Banque de Belgique pour l´Étranger. בהמשך עבד בהנהלת חשבונות אצל דוד שלו, שהיה סוחר דגנים. הוא שירת בצבא בחיל הפרשים. לאחר השחרור עבר לבוקרשט, שם עבד תחילה אצל בן דוד שלו ובהמשך היה מחסנאי בבית המלאכה למשי Royal.

ב-1938 נשא לאישה את ליזה מרקוזון, מנהלת חשבונות ובאותה שנה איבד את מקום עבודתו בגלל החקיקה האנטישמית. בשנים 1938 - 1939 בני הזוג התקיימו ממכר מגבות ובהמשך מבית מלאכה לקונפקציה של לבנים לגברים. ב-1940 התקבלו בני הזוג לעבודה בנציגות המסחרית של ברית המועצות בבוקרשט, הוא כנהג והיא כקלדנית-מזכירה. ב-1941, לאחר פתיחת המלחמה נגד ברית המועצות, הם נעצרו ונשלחו למחנה הריכוז בטרגו ז'יו.

לאחר הפיכת 23 באוגוסט 1944 היה דולגרו לחלק מהבירוקרטיה הקומוניסטית וב-6 במרץ 1945, בתמיכתו של פעיל קומוניסטי, איתו התיידד במחנה הריכוז, קיבל מינוי של מפקח בשירותי המודיעין (גוף הבלשים) ושינה את שמו לשם בעל צליל רומני. ב-1947 היה חבר בוועדת ההחזרה למולדת (מגרמניה). ב-1948, עם הקמת הסקוריטטה, מונה בדרגת קולונל לראש מנהלת 5 של החקירות הפליליות והיה גם ראש לשכתו של תאוהרי ג'אורג'סקו.

בשנים 1949 - 1952 דולגרו היה חבר במנהלת הארגונית של הוועד המרכזי של המפלגה הקומוניסטית הרומנית. דולגרו הוביל את חקירת לוקרציו פטרשקנו ויתר העצורים ב"מקצה פטרשקנו", השתתף בחקירות חשודי "מקצה הפיננסים הגדולים" והיה מעורב בהכנת משפטי תעלת דנובה-הים השחור. ב-16 באוקטובר 1952 הודח מתפקידיו ונעצר כחשוד בהיותו חבר ב"קבוצת" אנה פאוקר, וסילה לוקה ותאוהרי ג'אורג'סקו. כעבור שנתיים שוחרר ממעצרו ונפסקה חקירתו, הוא לא שב לתפקידו והורד לדרגת חייל פשוט.

ב-1955 נשפט לשנתיים מאסר באשמת רשלנות.

דולגרו מצא עבודה במפעל למספריים ואולרים וב-1984 עלה לישראל, שם התגוררה אחת מבנותיו. הוא לא נשאר בישראל, אלא היגר לקנדה, שם התגוררה בת אחרת.

באפריל 1948 נעצר ברומניה גבר בשם אלצ'יביאדה דיאמנדי (Alcibiade Diamandi) בעקבות הלשנה אנונימית ונחקר שלושה חודשים עד מותו במעצר. 47 שנים מאוחר יותר, אלמנתו ובנו הגישו בקשה להעמדתם לדין באשמת הריגה של קפטן ניקולאה זוטסקו ושל מפקח לשעבר מישו דולגרו. הבקשה נדחתה בגלל התיישנות, אך ערעור שהוגש על דחיית הבקשה התקבל על בסיס אי ספירת שנות השלטון הקומוניסטי במניין ההתישנות וב-2009 הוחלט לפתוח בהליכים משפטיים נגד דולגרו.

==הערות שוליים==

קטגוריה:קומוניסטים רומנים
קטגוריה:קומוניסטים יהודים
קטגוריה:רומנים שנולדו ב-1909
קטגוריה:רומנים שנפטרו ב-2002
מותבעל

מותבעל (באכדית: Mut-Baḫlu, המשמעות בכנענית: "איש בעל") היה שליט כנעני מתקופת אחנתון המוזכר במכתבי אל-עמארנה. הוא היה בנו של לבאיה ששלט על שדרת ההר המרכזית מצפון לירושלים, ונחלתו כללה גם את מרחב העיר שכם.

ייתכן ומותבעל היה הנסיך אותו גינה לבאיה בשל קשריו עם החבירו במכתב EA 254. מקום מושבו היה בפלה שבעבר הירדן, לאחר רציחת אביו בידי אנשי גינה המשיכו מותבעל ואחיו בתקיפת ערי מדינה כנעניות אחרות ובניסיונם להרחיב את שליטתם באמצעות שכירת החבירו שישמשו להם כחיילים.

לבסוף קיבל ביריאווזה שליט דמשק הוראה מידי הממשל המצרי לצאת למלחמה כנגד בני לבאיה, ובהם מותבעל, כפי שמצוין במכתב EA 250.

==מכתבי מותבעל לפרעה==
* מכתב EA 255 שכותרתו היא "אין יעד רחוק מדי" בהתייחסו לממלכת "כאראנדוניאש" הכשית מבבל.
* מכתב EA 256 שכותרתו במחקר המודרני היא "שבועות והכחשות", בו מוזכר כי מותבעל יושב בפחל שממזרח לנהר הירדן והוא דן בערים בגולן (באכדית: "Garu") ששמותיהם בתעתיק לאנגלית הם: Udumu, Aduru, Araru, Mešta (Meshta), Magdalu, Ḫeni-anabi (Kheni-anabi), Sarqu, Ḫayyunu, & Yabiluma. כמו כן מוזכרים במכתב זה גם האישים דדואה, יישויה ואייאב (Dadua, Yishuya and Ayab) אותם ניסה דייוויד רול לזהות עם דוד, ישי ויואב למרות הפער של 400 השנים בין האישים לתקופת הברזל היא התקופה הישראלית בה דן המקרא.

קטגוריה:מושלי כנען בתקופת אל-עמארנה
קטגוריה:סופרי מכתבי אל-עמארנה
שרה העצני-כהן

שרה העצני-כהן (נולדה ב-18 באוגוסט 1983) היא פעילה חברתית ישראלית, יו"ר תנועת "ישראל שלי" העוסקת בקידום הציונות ובהסברה ישראלית.

== קורות חייה ==
מימין: שרה העצני-כהן, [[גלעד שר, יגאל דילמוני, טליה ששון ואטילה שומפלבי, 2020]]
העצני נולדה וגדלה בקריית ארבע, לקדמיאלה, קצינת ביקור סדיר<ref></ref>, ובועז העצני. סבה מצד אביה אליקים העצני היה מראשוני מתיישבי קריית ארבע וחבר הכנסת. התחנכה בבית ספר חילוני שבעיר הולדתה, ובכיתה ט' עברה ללמוד בתיכון בויאר שבירושלים.

בוגרת תואר ראשון במנהל עסקים ותקשורת, ותואר שני במדיניות ציבורית מהאוניברסיטה העברית בירושלים, ובוגרת המחזור הראשון של המכללה למדינאות. שימשה מנהלת חינוכית של תנועת בית"ר העולמית. חברת מרכז הליכוד.

ב-2012, בעקבות הצטרפותם של איילת שקד ונפתלי בנט למפלגת הבית היהודי, התמנתה העצני-כהן לראשות "ישראל שלי", יחד עם שחר קוטינסקי (שפרש כעבור כשנה). בפעילותה בתנועה שמה דגש על מאבק ב-BDS ומאבק בקמפיין הדה-לגיטימציה נגד ישראל. במסגרת פעילותה רואיינה לתוכניות טלוויזיה ורדיו וכתבה מאמרי דעה לעיתונות.

ב-2016 זכתה העצני-כהן בפרס "רוח ציון ליזמות צעירה" של פרס מוסקוביץ' לציונות על פעילותה ב"ישראל שלי".

החל מ-2017 כותבת טור שבועי ב"מקור ראשון" וב"ישראל היום".

ב-2023 מונתה לחברה בוועדת ההיגוי של המשמר הלאומי של ישראל.

== חיים אישיים ==
מתגוררת בירושלים, נשואה לאלקנה כהן ואם לארבעה.

==לקריאה נוספת==
*הודיה כריש-חזוני, "ישראל שלה", מגזין נשים, 12 בספטמבר 2014

==קישורים חיצוניים==

* [http://www.nrg.co.il/online/search.php?query=%F9%F8%E4%20%E4%F2%F6%F0%E9-%EB%E4%EF מאמרי שרה העצני-כהן], באתר nrg
* [https://www.youtube.com/watch?v=ShKcuDlq-L8 שרה העצני-כהן יו"ר ישראל שלי נגד שוברים שתיקה], באתר YouTube
* שרה העצני-כהן, [https://www.youtube.com/watch?v=HDOfLvd2EVY סכנה ברורה ומיידית], באתר YouTube
* [https://www.youtube.com/watch?v=-v13FADEBF4 פרס מוסקוביץ 2016 - יו"ר ישראל שלי שרה העצני כהן], ערוץ היוטיוב של ישראל שלי
* [http://www.moskowitzprize.com/spirit-of-zion-award-winners/2016-spirit-winners/sara-haetzni-cohen/ שרה העצני-כהן (נימוקי הפרס)] באתר פרס מוסקוביץ' לציונות, 2016
* 
* 

== הערות שוליים ==

קטגוריה:בוגרות תיכון בויאר
קטגוריה:בוגרי תיכון בויאר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:פעילי הסברה ישראלית
קטגוריה:פעילות הליכוד
קטגוריה:זוכי פרס מוסקוביץ' לציונות
קטגוריה:יושבי ראש ונשיאי עמותות
קטגוריה:מנהלות ישראליות
קטגוריה:מנהלים ישראלים
קטגוריה:קריית ארבע: אישים
קטגוריה:מתנחלות
קטגוריה:ישראליות שנולדו ב-1983
קטגוריה:ישראלים שנולדו ב-1983
קטגוריה:ירושלים: אישים
V838 בהרקולס

V838 בהרקולס הייתה נובה בעלת בהירות נראית של 5.0 אשר התרחשה בקבוצת הכוכבים הרקולס בשנת 1991. היא התגלתה ב-25 במרץ על ידי ג'ורג' אלקוק.

==קישורים חיצוניים==
* 
* [https://www.aavso.org/v838-her-nova-herculis-1991 מידע על הכוכב]

קטגוריה:נובות
קטגוריה:קבוצת הכוכבים הרקולס
יום רוסיה

מצעד ביום רוסיה, מוסקבה, 2013
אירועי יום רוסיה בככר האדומה, 2009.
יום רוסיה (ברוסית: День России) הוא החג הלאומי של הפדרציה הרוסית הנחגג כל שנה מאז 1992, ב-12 ביוני. החג מציין את הכרזת הריבונות הממלכתית של הרפובליקה הסובייטית הסוציאל-פדרטיבית של רוסיה, תהליך שהוביל להתפרקות ברית המועצות והיותה של רוסיה מדינה עצמאית. החג מדגיש את המדינתיות של רוסיה, היותה מדינה ריבונית ונערכים בו אירועים המציגים את התרבות וההיסטוריה של העמים השונים של המדינה.

==רקע==
במסגרת תהליך ההתפרקות של ברית המועצות בסוף שנות ה-80 החלו מגמות אירידנטליות גם ברוסיה עצמה. ב-1990, הכריז הסובייט העליון של הרפובליקה הרוסית הסובייטית הסוציאליסטית (RSFSR) על ריבונותה של הרפובליקה הרוסית ועל הכוונה לקיים מדינה חוקתית דמוקרטית בתוך מסגרת פוליטית רופפת יותר שתקום על יסוד ברית המועצות. ההכרזה כללה את העקרונות הבאים: 

*עדיפות לחוקה לחוקים של הרפובליקה הרוסית על פני החקיקה הסובייטית (עיקרון הריבונות).
*הזדמנויות שוות לכל האזרחים, מפלגות פוליטית וארגונים ציבוריים במדינה (עיקרון השוויוניות בפני החוק)
*הצורך להרחיב את הזכויות של המחוזות והרפובליקות בתוך שטחה של רוסיה (עיקרון הפדרליזם). 

ההכרזה נחתמה על ידי מי שהיה אז יושב ראש הסובייט העליון של הרפובליקה הרוסית, בוריס ילצין. יום ההכרזה, ה-12 ביוני, נחגג כיום הלאומי ברוסיה מאז 1992.

==מנהגים בחג==
יום רוסיה הוא יום חופש. צו נשיאותי שהוציא הנשיא ילצין ב-2 ביוני 1994 הגדיר את התאריך שוב כיום לאומי. בצו נשיאותי מ-16 ביוני החג נקרא באופן רשמי "יום רוסיה".

ב-2002 קודקס העמל (קובץ חוקי עבודה) נתן תוקף משנה לשם החג ובכך הוא הפך רשמית ליום חג. ברחבי המדינה נערכים אירועים שונים כגון קונצרטים ומופעי זיקוקי די נור. בארמון הקרמלין הגדול השוכן בקרמלין של מוסקבה בטקס המשודר בטלוויזיה מקבלים אישים בעלי הישגים בתחום הספרות, מדעים וסיוע הומניטארי את הפרס הממלכתי של רוסיה (רוסית: Государственная Премия Российской Федерации).

ברבות השנים נערכו אירועים שונים ברחבי המדינה: במהלך אירועי החג ב-2003 נערך מופע אווירי של "האבירים הרוסיים" בו מטוסי קרב של מיג וסוחוי יצרו שובל עשן בטריקולור של דגל רוסיה. ב-2004 נערך בכיכר האדומה מצעד צבאי היסטורי, המשתתפים בו, חיילים של הצבא הרוסי ונציגי המחוזות השונים במדינה, לבושים בתלבושות הלאומיות, הציגו תאריכי ציון חשובים בהיסטוריה הרוסית. ב-2007, בקראסנויארסק, אנשים הלבושים בטריקולור הרוסי, אדום כחול ולבן, יצרו שרשרת אנושית באורך קילומטר. ב-2008 בעיר טומסק נערך "קרנבל עץ" בו הוצג מטבע רובל רוסי ענק. בעיר סמרה, נערך שחזור של כוחותיהם של מינין ופוז'רסקי שנלחמו נגד הכובשים הפולנים במסגרת מלחמת רוסיה-פולין של 1618-1605. ב-2009 תושבים בעיר וולגוגרד יצרו מפה של המדינה בגודל 35 מטר רבוע. בסבסטופול אזרחים צעדו ברחבי העיר תוך שהם נושאים דגל של המדינה באורך 30 מטר. באותה שנה, במוסקבה, בכיכר המהפכה הותקנה בובת חוחלומה בגובה שני מטר. כמו כן, במגדל אוסטנקינו דגל רוסיה הונף בפעם הראשונה.

רוסיה נוהגת לציין את החג גם בשגרירויותיה ברחבי העולם. ב-15 ביוני 2018 אף נערך לראשונה אירוע חגיגי בחצר סרגיי בירושלים.

==קישורים חיצוניים==

==הערות שוליים==

קטגוריה:רוסיה: חגים וימי ציון
קטגוריה:רוסיה: היסטוריה
רוסיה
רוסיה
Ĝ

Ĝ (אות קטנה: ĝ; שם האות ĝo, ג'וֹ) היא האות התשיעית באלפבית של שפת האספרנטו, והיא אחת משש האותיות בשפה עם סימנים דיאקריטיים (ĉ ,ĝ ,ĥ ,ĵ ,ŝ ,ŭ). היא מייצגת את הצליל /dʒ/ (ג' כמו במילה "ג'ירף" או "ג'חנון").

Ĝ מבוססת על האות g, בתוספת גג. ביוניקוד, ערכה של האות הגדולה Ĝ הוא U+011C, וערכה של האות הקטנה ĝ הוא U+011D. במקרים שבהם לא ניתן להקליד סימנים דיאקריטיים במקלדת מקובל לייצג את האות בצירוף gh או gx (הצירוף האחרון מקובל יותר).

מכיוון שאספרנטו היא שפה פונטית, ישנן מילים הנכתבות באופן שונה מאשר הן נכתבות בשפת המקור; לכן, לפעמים האות j או האות g במילה המקורית הופכות לאות ĝ במילה האספרנטית. לדוגמה: המילה ĝangalo ("ג'ונגל") נכתבת ב-ĝ, בעוד שבמקור האנגלי היא jungle, ב-j.

==בשפות אחרות==
האות ĝ מופיעה גם ברומאניזציה של שפות שונות, ומייצגת בהם צלילים שונים:
* /ʕ/ בהאידה.
* /ʁ/ באלאוטית. 
* בחלק מהתרגומים משומרית, האות ĝ מייצגת את הצליל /ŋ/. 
* בהולנדית, בחלק מספרי הלימוד ובשיחונים, מייצגים את הצליל /g/ באות ĝ, מכיוון שהאות g בהולנדית מייצגת את הצליל /ɣ/.

==ראו גם==
* ĉ
* ĥ
* ĵ
* ŝ
* ŭ

==קישורים חיצוניים==

קטגוריה:אספרנטו
G
קטגוריה:סימנים דיאקריטיים
קטגוריה:שפות אסקימו-אלאוטיות
כריסטיאן קבאסלה

כריסטיאן קבאסלה (בצרפתית: Christian Kabasele; נולד ב-24 בפברואר 1991 בלובומבאשי שבזאיר) הוא כדורגלן בלגי המשחק בעמדת הבלם בקבוצת אודניזה.

== קריירת מועדונים ==
קבאסלה התחיל את הקריירה המקצוענית שלו באויפן.

ב-27 בינואר 2011 אישרה מכלן כי קבאסלה הצטרף למועדון בהשאלה לעונה אחת. ב-12 בפברואר ערך את הופעת הבכורה שלו במועדון, כשנכנס כמחליף בדקה ה-9 בניצחון 1–3 על וסטרלו במסגרת המחזור ה-26 בליגת העל הבלגית. ב-8 באפריל הבקיע את שער הבכורה שלו במועדון, שער בדקה ה-14 בניצחון 1–2 על לירסה במסגרת המחזור השני בליגה. בסך הכל ערך 4 הופעות במועדון, בהן הבקיע שער אחד.

ב-22 באוגוסט 2011 חתם קבאסלה בלודוגורץ ראזגרד מליגת העל הבולגרית על חוזה ל-3 שנים. ב-5 בנובמבר ערך את הופעת הבכורה שלו במועדון, כשנכנס כמחליף בדקה ה-83 בניצחון 0–4 על לוקומוטיב סופיה במסגרת המחזור ה-12 בליגה. ב-19 בנובמבר הבקיע את שער הבכורה שלו במועדון, שער בדקה הרביעית של תוספת הזמן של המחצית השנייה בניצחון 0–4 על קליאקרה קווארנה במסגרת המחזור ה-14 בליגה. הוא ערך 11 הופעות ליגה במועדון והבקיע 3 שערים, בעונה בה זכה המועדון באליפות בולגריה ובגביע הבולגרי.

ב-16 באוגוסט 2012 חזר קבאסלה לאויפן, ששיחקה בליגה הבלגית השנייה.

בחודש יולי 2014 חתם קבאסלה בראסינג גנק מליגת העל הבלגית. ב-2 באוגוסט ערך את הופעת הבכורה שלו במועדון, כששיחק 90 דקות בתיקו 1-1 נגד סרקל ברוז' במסגרת המחזור השני בליגה. ב-28 באוקטובר הבקיע את שער הבכורה שלו במועדון, שער בדקה ה-13 בניצחון 0–3 על לירסה במסגרת המחזור ה-13. בעונת הראשונה במועדון ערך 34 הופעות ליגה והבקיע שני שערים, ובעונתו השנייה ערך 42 הופעות והבקיע ארבעה שערים.

ב-1 ביולי 2016 חתם קבאסלה בווטפורד האנגלית.

ב-25 ביולי 2023 חתם קבאסלה באודנזה.

== קריירה בינלאומית ==
קבאסלה נכלל בסגל נבחרת בלגיה ליורו 2016, אך לא שיחק בטורניר. ב-9 בנובמבר 2016 ערך קבאסלה את הופעת הבכורה שלו בנבחרת, כששיחק 90 דקות בתיקו 1-1 נגד נבחרת הולנד במשחק ידידות.

== תארים ==
;לודגורץ ראזגרד
* אליפות בולגריה (1): 2011/2012
* הגביע הבולגרי (1): 2011/2012

== קישורים חיצוניים ==

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני אויפן
קטגוריה:כדורגלני מכלן
קטגוריה:כדורגלני לודוגורץ ראזגרד
קטגוריה:כדורגלני ראסינג גנק
קטגוריה:כדורגלני ווטפורד
קטגוריה:כדורגלני אודינזה
קטגוריה:כדורגלני נבחרת בלגיה
קטגוריה:כדורגלני יורו 2016
קטגוריה:בלגים שנולדו ב-1991
HR 244

HR 244 הוא כוכב הסדרה הראשית לבן-צהבהב הממוקם בקבוצת הכוכבים קסיופאה.

בהירותו הנראית של הכוכב היא 4.82 והוא ממוקם במרחק של 61.1 שנות אור (18.74 פארסק) מכדור הארץ.

הכוכב בעל סיווג ספקטרלי של F9V מה שאומר שהכוכב מתיך מימן בליבתו.
הכוכב בעל מסה של 1.194 מסות שמש ורדיוס של 1.74 רדיוסי שמש.

==קישורים חיצוניים==
* 

קטגוריה:קבוצת הכוכבים קסיופאה
קטגוריה:כוכבי הסדרה הראשית מסוג F
אמרה מור

אמרה מור (בטורקית: Emre Mor; נולד ב-24 ביולי 1997 בברנשיי שבדנמרק) הוא כדורגלן טורקי-דני המשחק בעמדת קשר הכנף בקבוצת פנרבחצ'ה.

== קריירת מועדונים ==
מור נולד בדנמרק. הוא גדל במחלקות הנוער של ברנשיי בולדקלאב ושל לינגבי בולדקלאב. ב-31 בינואר 2015 הצטרף למחלקת הנוער של נורשלן מליגת העל הדנית. ב-28 בנובמבר ערך מור את הופעת הבכורה שלו בקבוצה הבוגרת של המועדון, כשנכנס כמחליף בדקה ה-84 בהפסד 1:0 לרנדרס במסגרת המחזור ה-17 בליגה. ב-28 בפברואר 2016 הבקיע את שער הבכורה שלו במועדון, שער בדקה העשירית בתיקו 1:1 נגד ויבורג.

ב-7 ביוני 2016 חתם מור בבורוסיה דורטמונד מהבונדסליגה ל-5 שנים. מור נחשב לכישרון גדול מאוד בעת החתימה שלו, אך מיעט מאוד לשחק בבורוסיה דורטמונד, והיו לו בעיות משמעת רבות בעונתו היחידה במועדון.

ב-28 באוגוסט 2017 נמכר מור לסלטה ויגו מהלה ליגה תמורת 13 מיליון אירו. מור חתם על חוזה לחמש שנים. ב-31 ביולי 2019 הושאל מור לגלאטסראיי. ב-31 בינואר 2020 הושאל לאולימפיאקוס. ב-26 באוגוסט 2021 הושאל לפתיח קארגומרוק הטורקית.

ב-2 ביולי 2022 חתם מור בפנרבחצ'ה.

== קריירה בינלאומית ==
מור נולד בדנמרק לאב טורקי ולאם מקדונית. הוא יצג את דנמרק ברמת הנבחרות הצעירות, ובהמשך את טורקיה. הוא נכלל בסגל נבחרת טורקיה ליורו 2016. ב-29 במאי 2016 ערך מור את הופעת הבכורה שלו בנבחרת, כשנכנס כמחליף בתחילת המחצית השנייה בניצחון 1:0 על נבחרת מונטנגרו במסגרת משחק הכנה ליורו 2016.

== קישורים חיצוניים ==

קטגוריה:כדורגלנים טורקים
קטגוריה:כדורגלנים דנים
קטגוריה:קשרי כדורגל טורקים
קטגוריה:קשרי כדורגל דנים
קטגוריה:כדורגלני נורשלן
קטגוריה:כדורגלני בורוסיה דורטמונד
קטגוריה:כדורגלני סלטה ויגו
קטגוריה:כדורגלני גלאטסראיי
קטגוריה:כדורגלני אולימפיאקוס
קטגוריה:כדורגלני פתיח קארגומרוק
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:כדורגלני יורו 2016
קטגוריה:ספורטאים זרים בגרמניה
קטגוריה:ספורטאים טורקים בספרד
קטגוריה:ספורטאים זרים ביוון
קטגוריה:ספורטאים דנים בגרמניה
קטגוריה:ספורטאים דנים בספרד
קטגוריה:טורקים שנולדו ב-1997
קטגוריה:דנים שנולדו ב-1997
ניקו אלבדי

ניקו אלבדי (בגרמנית: Nico Elvedi; נולד ב-30 בספטמבר 1996 בציריך שבשווייץ) הוא כדורגלן שווייצרי המשחק בעמדת הבלם בקבוצת בורוסיה מנשנגלדבך מהבונדסליגה ובנבחרת שווייץ.

== קריירת מועדונים ==
=== פ.צ. ציריך ===
אלבדי גדל במחלקת הנוער של פ.צ. ציריך. ב-15 במאי 2014 ערך את הופעת הבכורה שלו במועדון, כששיחק 90 דקות בניצחון 0–1 על לוזאן במסגרת המחזור ה-35 בליגת העל השווייצרית. בעונתו הראשונה בקבוצה הבוגרת ערך 2 הופעות ליגה. ב-9 בנובמבר 2014 הבקיע אלבדי את שער הבכורה שלו במועדון, שער בדקה ה-14 בניצחון 0–1 על אראו במסגרת המחזור ה-15 בליגה. בעונתו השנייה במועדון ערך 16 הופעות ליגה והבקיע שער אחד.

=== בורוסיה מנשנגלדבך ===
בחודש יולי 2015 הצטרף אלבדי לבורוסיה מנשנגלדבך מהבונדסליגה. ב-7 בנובמבר ערך את הופעת הבכורה שלו במועדון, כשנכנס כמחליף בדקה ה-88 בתיקו 0-0 נגד אינגולשטאדט 04 במסגרת המחזור ה-12 בליגה. בעונתו הראשונה במועדון ערך 21 הופעות ליגה.

== קריירה בינלאומית ==
אלבדי זומן לסגל נבחרת שווייץ ליורו 2016. ב-28 במאי 2016 ערך אלבדי את הופעת הבכורה שלו בנבחרת, כשנכנס כמחליף בדקה ה-83 במקומו של פיליפ סנדרוס בהפסד 1–2 לנבחרת בלגיה במסגרת משחק הכנה ליורו 2016.

נכלל בסגל נבחרת שווייץ למונדיאל 2018, ליורו 2020, למונדיאל 2022, וליורו 2024.<ref></ref>

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:ציריך: כדורגלנים
קטגוריה:כדורגלני פ.צ. ציריך
קטגוריה:כדורגלני בורוסיה מנשנגלדבך
קטגוריה:כדורגלני נבחרת שווייץ
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:שווייצרים שנולדו ב-1996
ליאור שפר

ליאור שפר הוא במאי, מפיק, תסריטאי ויוצר טלוויזיה ישראלי. זוכה פרס האקדמיה הישראלית לטלוויזיה לשנת 2015 (יחד עם דוד אופק) על הבימוי הטוב ביותר של הסדרה "להרוג את הסבתא". 

==ביוגרפיה==
שפר הוא בעל תואר ראשון מהחוג לקולנוע וטלוויזיה באוניברסיטת תל אביב. במהלך השנים שימש כבמאי, מפיק ותסריטאי של מספר סרטים וסדרות טלוויזיה. בין השנים 1997-1995 שימש כמפיק הסדרה "בת ים - ניו יורק". בשנת 2000 שימש כתסריטאי ובמאי הסדרה "Take Away", ששודרה בהוט 3. בשנת 2003 שימש כמפיק ותסריטאי הסרט "המנגליסטים". בשנת 2004 ביים עבור ערוץ 8 את הסרט הדוקומנטרי "החולה המדומה", וכן שימש כמפיק הסרט "שנת אפס".

הוא שימש כבמאי התוכנית "יצאת צדיק" מהעונה השנייה עד הרביעית, ששודרה בשידורי קשת של ערוץ 2, בהנחייתו של חיים הכט. בשנים 2006-2005 שימש כבמאי הסדרה "בחזרה לתחתית", ששודרה בערוץ 8. הוא ביים עבור yes דוקו את הסדרה הדוקומנטרית "אוכל, שתייה, ביחד, לבד". הוא שימש כבמאי צילומי חוץ בעונה השנייה של תוכנית המציאות "לרדת בגדול", ששודרה בערוץ 10. 

בשנת 2007 שימש כבמאי ותסריטאי הסדרה הדוקומנטרית "איפה הכסף?", בהגשת גיא מרוז. הוא שימש כבמאי הסדרה הדוקומנטרית "צמדים", ששודרה בהוט בידור ישראלי. הוא שימש כבמאי בתוכנית "סופר נני", ששודרה בשידורי קשת של ערוץ 2 בהגשת מיכל דליות. בין השנים 2014-2013 שימש כבמאי תוכנית המציאות "פרויקט הלהקה", ששודרה בערוץ הילדים. בשנים 2014-2012 שימש כבמאי התוכנית "גולסטאר". 

בשנת 2015 שימש כיוצר ובמאי שותף של הסדרה "להרוג את הסבתא". הסדרה זכתה בפרס האקדמיה הישראלית לטלוויזיה בקטגוריית "הסדרה הקומית הטובה ביותר", וכן על בימוי הסדרה חלק יחד עם דוד אופק את פרס האקדמיה הישראלית לטלוויזיה של אותה שנה בקטגוריית "הבימוי הטוב ביותר בסדרה קומית". 

בשנת 2017 ביים את העונה הראשונה של תוכנית המציאות התיעודית "ההחלטה" ששודרה בערוץ 10.

בשנת 2018 ביים עבור ערוץ הופ את סדרת הילדים "רגעי קסם".

==קישורים חיצוניים==

קטגוריה:אנשי טלוויזיה ישראלים
קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:מפיקי טלוויזיה ישראלים
קטגוריה:זוכי פרס האקדמיה לטלוויזיה: במאים
קטגוריה:בוגרי החוג לקולנוע וטלוויזיה באוניברסיטת תל אביב
אלינה פושקאו

אלינה פושקאו (ברומנית: Alina Pușcău, נולדה ב-17 בנובמבר 1981) היא שחקנית, זמרת ודוגמנית רומנייה.

==ביוגרפיה==
פושקאו ב-17 בנובמבר 1981 נולדה בבוקרשט, רומניה.

בשנת 1998 זכתה בתחרות העולמית מראה השנה של עלית, היא דגמנה ל-גאפ ולויקטוריה'ס סיקרט והופיע על שער המגזין פלייבוי והיא שיחקה תפקיד קטן בסרטים "הפנטזיה של הל" (2001) ו"קונאן הברברי" (2011) לצד ג'ייסון מומואה. כזמרת, הקליטה את הסינגל "".

=== חיים אישיים ===
פושקאו הייתה בת זוגו של הבמאי ברט ראטנר עד לפרידתם ב-2010. ניהלה בעבר מערכת יחסים עם וין דיזל.

== דיסקוגרפיה ==
=== אלבומי אולפן ===
* 2009: Everybody Wants Me

==קישורים חיצוניים==
* 

* [http://www.fashionmodeldirectory.com/models/Alina_Puscau/ אלינה פושקאו], באתר Fashion Model Directory

קטגוריה:שחקניות קולנוע וטלוויזיה רומניות
קטגוריה:זמרות רומניות
קטגוריה:דוגמניות רומניות
קטגוריה:זוכות מראה השנה של עלית
קטגוריה:משתתפות בתחרות מראה השנה של עלית 1998
קטגוריה:רומניות שנולדו ב-1982
ברז'יצה

ברז'יצה (סלובנית: Brežice) היא עיירה בסלובניה, על גבול קרואטיה, השוכנת במרחק 87 ק"מ דרום-מזרחה מליובליאנה ו-31 ק"מ צפון מערבה לזאגרב שבקרואטיה. העיירה היא בירת הרשות המקומית ברז'יצה.

==גאוגרפיה==
ברז'יצה שוכנת במזרח סלובניה בעמק הסאווה התחתון, בקרבת הקצה המערבי של רכס גוריאנצי (Gorjanci), על הגדה השמאלית (הצפונית) של נהר סאווה.

בעידן המודרני, תושבי ברז'יצה חיו בעיקר מסחר ותחבורה. בשל הקרבה לנהר סאווה, נתיב מים חשוב מאוד מהארצות האוסטריות למזרח באותה תקופה, התגלה נמל נהר שוקק. גם כיום נשמרים על הגדה לשעבר כמה בתים גדולים של משפחות סוחרים עשירות. אף על פי כן, ברז'יצה פעלה בעיקר כמרכז מנהלי ומסחרי, והתחרתה ללא הרף על הדומיננטיות עם קרשקו.

לאחר מלחמת העולם השנייה העיר חיכתה לתקופות אופטימיות יותר והחלה להתפתח במהירות.

סלובנים בעלי מודעות לאומית בברזיצ'ה הקימו שם ספריה, בנק הלוואות והיכל לאומי בסוף המאה ה -19 במטרה להתנגד לגרמניזציה המאולצת באופן שיטתי ולדחוף להרחבת התודעה הלאומית. במהלך מלחמת העולם השנייה גרשו הגרמנים 17,259 אנשים מהעיר וסביבתה.

==אתרים בעיר==
* טירת ברז'יצה. הטירה מוזכרת לראשונה במסמך מ-1249. המבנה הנוכחי הוקם בשנת 1529, לאחר שהמבנה הקודם נשרף ונהרס במרד האיכרים של שנת 1515.
* המוזיאון של עמק הסאווה התחתון. המוזיאון המהווה חלק מהטירה כולל אוספים ארכאולוגיים, אתנולוגיים והיסטוריים של האזור.
* מגדל המים.

==תחבורה==
ברז'יצה נמצאת על כביש A2 המחבר את ליובליאנה עם זאגרב.

יש תחנת רכבת ליד העיירה, והיא יכולה להגיעה לליובליאנה ולזאגרב.

נמל התעופה הקרוב הוא נמל התעופה הבינלאומי זאגרב שנמצא במרחק כ-50 ק"מ מהעיירה.

==קישורים חיצוניים==

* 
* [http://www.slovenia.info/en/Towns/Brežice.htm?_ctg_kraji=2547&lng=2/ מדריך תיירות רשמי (אנגלית)]
* [http://www.geopedia.si/Geopedia_en.html#T1193_F5567:10084784_x547222_y86039_s13_b4 מפה מפורטת של ברז'יצה]

== הערות שוליים ==

קטגוריה:סלובניה: ערים